चैट शो के दौरान खूब की शरारत, फैंस को पसंद आया दोनों का मजाकिया अंदाज
Desi Vibes With Shehnaaz Gill; Bollywood Actress Sara Ali Khan at  Shehnaaz Gill's chat show पंजाब की कैटरीना कैफ यानी शहनाज गिल अक्सर अपने चुलबुले अंदाज से फैंस का दिल जीत ही लेती हैं।
पंजाब की कैटरीना कैफ यानी शहनाज गिल अक्सर अपने चुलबुले अंदाज से फैंस का दिल जीत ही लेती हैं। इन दिनों वह अपना शो 'देसी वाइब्स विद शहनाज गिल' को लेकर चर्चा में बनी हुई हैं। उनके इस शो में कई बड़ी हस्तियां शामिल हो चुकी हैं। अब हाल ही में एक्ट्रेस सारा अली खान भी उनके शो में मेहमान बनकर पहुंची हैं, जिससे जुड़ा एक वीडियो शहनाज ने अपने सोशल मीडिया अकाउंट पर शेयर किया है ।
मस्ती के मूड में दिखी शहनाज- सारा 
इस वीडियो में सारा और शहनाज मस्ती भरे अंदाज में नजर आईं। वीडियो की शुरुआत में शहनाज कहती हैं, 'नॉक नॉक' जिस पर पर्दे के पीछे से सारा अली खान निकल कर गाती हैं 'कुंडी मत खड़काओ राजा, सीधा अंदर आओ राजा'। इसके बाद सारा और शहनाज दोनों पर्दे के पीछे चली जाती हैं। फिर सारा बाहर आकर कहती हैं कि चित्रांगदा मैम के गाने पर गर्मी कर दी। शहनाज हंसते हुए बोलती हैं, 'मेरी तो सारी लिपस्टिक ही हट गई'। इस वीडियो को सोशल मीडिया पर फैंस खूब पसंद कर रहे हैं।
गैसलाइट का प्रमोशन करने पहुंचीं सारा
बता दें सारा अली खान अपनी अपकमिंग फिल्म गैस लाइट का प्रमोशन करने पहुंची हैं। ये एक हॉरर थ्रिलर फिल्म है, हाल ही में गैस लाइट का ट्रेलर रिलीज हुआ था, जिसे दर्शक काफी पसंद कर रहे हैं। ये फिल्म ओटीटी प्लेटफॉर्म डिज्नी प्लस हॉटस्टार पर 31 मार्च को रिलीज होने वाली है। वहीं इस फिल्म में सारा के साथ एक्ट्रेस चित्रांगदा और विक्रांत मैसी नजर आएंगे।
